als_Latn dik_Latn sag_Latn
Post-mortem si koncept i ekspozitës, paraqet një qasje simbolike, një diskutim të një ngjarjeje, ku në këtë rast e shpallë librin si të vdekur.
Alberina Haxhijaj
Hapësira miqësore e Galerisë Qahili mbrëmë mirëpriti një ekspozitë të veçantë, një ekspozitë ku kujtohen me nostalgji kohët kur interneti dhe rrjetet sociale nuk ekzistonin, njerëzit kishin nevojë për njëri tjetrin, dhe tek librat hulumtonin botë të reja. Gjithë kjo erdhi përmes ekspozitës “Post-Mortem” të artistes së re Jeta Kalaveshi.
Post-mortem si koncept i ekspozitës, paraqet një qasje simbolike, një diskutim të një ngjarjeje, ku në këtë rast e shpallë librin si të vdekur. Qëllimi i ekspozitës është të tregojë brengën e artistes dhe të potencojë qasjen e shoqërisë ndaj librit.
Artistja ZakePrelvukaj u shpreh se Jeta Kalaveshi tani është në fillesat e hulumtimit të personalitetit të saj duke theksuar se të gjithë artistët e kanë artin brenda në shpirtin e tyre mirëpo mënyra se si ata e shfaqin bazohet në bazë të inteligjencës së tyre dhe guximit.
“Është shumë e rëndësishme që sot një vajzë e re siç është Jeta të kërkojë në të kaluarën dhe ta lidhë atë më të tashmen dhe të ardhmen. Ajo gjatë gjithë kohës ka absorbuar nga ambienti ku ka jetuar, duke inkuadruar edhe jetën digjitale për të cilën e dimë që ka të mira dhe të këqija. Ajo e barti të kaluarën në të tashmen duke thënë se libri nuk duhet të vdesë edhe pse tabuti i është bërë. Dëshiroj të shtoj se libri është diçka shpirtërore. Është një ndjenjë e veçantë kur librin e ke afër”, tregoi ajo duke theksuar përsëri se e rëndësishme është zgjedhja e konceptit që ka bërë artistja.
Në mesin e 11-të veprave të realizuara me vaj në pëlhurë e që ishin të formateve të ndryshme gjendej edhe një vepër e veçantë: një vepër që përmbante libra, lodra dhe elemente tjera të shumta brenda saj. Mirëpo personazhi kryesor i kësaj vepre, një vajzë e cila shikonte globin, injoronte gjithçka përreth saj. Këtu edhe bëhej krahasimi i saj me fëmijërinë e artistes ku lodrat dhe libri ishin gjithçka, kurse vajza tani shikon vetëm globin, simbol i rrjetit global, internetit.
Lidhshmërinë që kanë veprat me fëmijërinë e artistes por edhe me përditshmërinë që ajo e has e theksoi edhe artistja Jeta Kalaveshi për KultPlus.
“Jam inspiruar nga e kaluara ime, nga fëmijëria kurse si koncept e kam marrë librin, se si ai nuk po lexohet aspak dhe kjo është edhe brenga ime që unë dëshiroj që ta shfaqi dhe e shprehi përmes pikturës. Kurse Post-mortem e kam përdorur si mënyrë metaforike se ka vdekur ajo dëshira për me lexu libra”, u shpreh Jeta Kalaveshi e cila është studente në nivelin master në Universitetin e Prishtinës.
Ekspozita e parë e artistes veçohej për ngjyrat e errëta të përdoruara, për të dëshmuar vjetërsinë. Përveç librave dhe rafteve të mbushura me libra, që mund ti gjeje në çdo pikturë të artistes ato veçoheshin gjithashtu edhe për elementet e shumta shtuese të cilat i jepnin kuptim kontekstit të ekspozitës. Orë që kishin ndaluar së ecuri, drita të ndalura që nuk ndizeshin nga askush, e karrige të zbrazëta në sallën e mbushur me libra ishin disa nga elemente shtuese për të paraqitur diçka të harruar nga të tjerët.
Ekspozita e Jeta Kalaveshit e hapur mbrëmë do të qëndrojë e hapur deri më 16 qershor në Galerinë Qahili. / KultPlus.com
Kompozitori i njohur Akil Mark Koci, për të shtatën herë me radhë do të ndaj dy çmime për finalistët: një stipendione dhe çmimin e kompozitorit ‘’Akil Koci’’, shkruan KultPlus...
Eric Faye, nën përkujdesjen e të cilit doli dhe libri “Kujtimet e një evropiani”, do të shprehej: “… A mund të ndodhin vallë në Evropën e sotme, në historinë tonë bashkëkohore, p...
Këngëtarja e njohur shqiptare, Elvana Gjata, ka publikuar një video interesante në rrjete sociale duke paralajmëruar një projekt të ri...
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn